Тази цел е заложена още в първоначалните планове на Операция „Барбароса“, според които тя трябва да бъде достигната със светкавична война преди настъпването на зимата в края на 1941 година. С достигането на тази линия Съветският съюз би бил лишен от основната част от военната си промишленост, от продоволствения и демографския си потенциал, както и от 86% от нефтодобива, което би го направило небоеспособен. Неуспехът на германците да достигнат Линията „Архангелск – Астрахан“ до края на 1941 година изиграва важна роля за поражението им във войната.